สังคมข่าวหุ้นเล็กเซียวหงส์
ดัชนีหุ้นไทย(9ก.ย.)ปิดตลาด 1,445.28 จุด ลดลง 10.10 จุด มูลค่าซื้อขาย 64,449 ล้านบาท สัปดาห์นี้ดัชนีหุ้นไทยมีโอกาสปรับตัวลงต่อเนื่อง หลังไม่สามารถรักษาแนวรับ 1,450 จุดได้ แต่มีโอกาสรีบาวด์ระยะสั้น ที่สำคัญข่าวลือภายในประเทศ กลายเป็นปัจจัยเชิงซ้อนไม่สามารถประเมินได้...
12 ก.ย. 2559

ดัชนีหุ้นไทย(9ก.ย.)ปิดตลาด 1,445.28 จุด ลดลง 10.10 จุด มูลค่าซื้อขาย 64,449 ล้านบาท สัปดาห์นี้ดัชนีหุ้นไทยมีโอกาสปรับตัวลงต่อเนื่อง หลังไม่สามารถรักษาแนวรับ 1,450 จุดได้ แต่มีโอกาสรีบาวด์ระยะสั้น ที่สำคัญข่าวลือภายในประเทศ กลายเป็นปัจจัยเชิงซ้อนไม่สามารถประเมินได้…
*…VGI ของ“เฮียคีรี”ประกาศเพิ่มทุน 340 ล้านหุ้น ให้นักลงทุนเฉพาะเจาะจง..ดูๆเหมือนไม่มีอะไร แต่นี่คือ“วิศวกรรมการเงิน”ที่น่าสนใจ คงจำกันได้ก่อนหน้า VGI มีแผนซื้อ 2 บริษัทลูกของ BTS ด้วยวิธีการกู้เงินBTS ประมาณ 1,900 ล้านบาท เพื่อมาซื้อหุ้น 2 บริษัท จาก BTS อีกที แต่วิธีดังว่าVGI ต้องแบกภาระดอกเบี้ยเงินกู้..ทำให้ต้องหันมาใช้วิธีเพิ่มทุน 340 ล้านหุ้น ให้BTS น่าจะทำให้ VGI ไม่ต้องจ่ายเงิน..ส่วนBTS ถือหุ้นใน  VGI เพิ่มขึ้นอีก 4.95% งานนี้วินวินทั้งคู่…สุดยอดจริงๆ…
*…STARดูงบการเงินล่าสุดขาดทุน 110 ล้านบาท ส่วนผู้ถือหุ้นติดลบ 30.07 ล้านบาท ทำให้หุ้นตัวนี้“ไร้อนาคต”ซะแล้ว..จึงเป็นเป้าหมาย“ถูกเทกโอเวอร์”ปัญหาอยู่ที่ว่า“ไทย ฟิวเจอร์ เอ็นเนอร์ยีฯ”จะสร้างมูลค่าเพิ่มให้ STAR เท่าไหร่..แต่ที่แน่ๆ  “ยืนดูอยู่ห่างๆ”อย่าไปยุ่งเชียว…
*…KTBหุ้นขึ้นช้าลงเร็ว มาถึงจุดถือว่าน่าสะสม อย่าลืมว่า“ราคาต่ำกว่ามูลค่าทางบัญชี”แล้ว นี่ไม่รวม P/E ต่ำกว่า 10 เท่า แน่นอนว่าอารมณ์ตลาดตอนนี้อาจไม่ค่อยดี แต่ทยอยสะสมเข้าพอร์ตถือว่าไม่เลวทีเดียว…
*…หุ้นร้อนประจำวันที่ 9 ก.ย.59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท ไดอิ กรุ๊ป จำกัด (มหาชน) หรือ DAII, บริษัท นิวส์ เน็ตเวิร์ค คอร์ปอเรชั่น จำกัด (มหาชน) หรือ NEWS, ใบสำคัญแสดงสิทธิในการจองซื้อหุ้นสามัญบริษัท นิวส์ เน็ตเวิร์ค คอร์ปอเรชั่น จำกัด (มหาชน) ครั้งที่ 4 หรือ NEWS-W4, ใบสำคัญแสดงสิทธิในการจองซื้อหุ้นสามัญบริษัท นิวส์ เน็ตเวิร์ค คอร์ปอเรชั่น จำกัด (มหาชน) ครั้งที่ 5 หรือ NEWS-W5, บริษัท โรงพยาบาลราชธานี จำกัด (มหาชน) หรือ RJH, บริษัท การบินไทย จำกัด (มหาชน) หรือ THAI, บริษัท เทคโนเมดิคัล จำกัด (มหาชน) หรือ TM ทำให้เข้าข่ายมาตรการกำกับการซื้อขายระดับ 1ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 12 ก.ย.-21 ต.ค.59 ส่วนหลักทรัพย์ที่ขยายช่วงดำเนินการ คือ บริษัท ที.เอ.ซี.คอนซูเมอร์ จำกัด (มหาชน) หรือ TACC, บริษัท ไทยฟู้ดส์ กรุ๊ป จำกัด (มหาชน) หรือ TFG, ใบสำคัญแสดงสิทธิในการจองซื้อหุ้นสามัญบริษัท ไทยฟู้ดส์ กรุ๊ป จำกัด (มหาชน) ครั้งที่ 1 หรือ TFG-W1 มีผลตั้งแต่วันที่ 12 ก.ย.-30 ก.ย.59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น.พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น